வயலும் , வயல் சார்ந்த இடமும் மருத நிலம் ஆகும். நீர் வளம் , நிலவளம் அமைந்த நிலப்பகுதியாகும். இதன் தெய்வம் ‘ இந்திரன் ’. நல்ல அரசும் , நாகரிகமும் , கூட்டு வாழ்க்கையும் அமையப் பெற்ற நிலம் மருதம் ஆகும். தலைவன் , தலைவி இருவரிடையே தோன்றும் ஊடல் , அவ்வூடலின் காரணங்கள் பற்றிக் கூறும் இத்திணை. ஊடல் நீக்கும் வாயிலாக பாணன் , கூத்தன் , பாங்கன் , தோழி ஆகியோர் செயல்படுவதைக் கூறுவதும் இத்திணையாகும். 5.3.3.4. நெய்தல் திணை கடலும் , கடல் சார்ந்த இடமும் நெய்தல் நிலமாகும். இந்நில ஒழுக்கத்தைக் கூறுவது நெய்தல் திணையாகும்.